pythainlp/thaigov-v2-corpus-22032023 huggingface dataset:
วันจันทร์ที่ 1 สิงหาคม 2565
ยกเว้นค่าผ่านทางอำนวยความสะดวกประชาชน
วันพุธที่ 27 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลอำนวยความสะดวกด้านการเดินทางแก่ประชาชนโดยยกเว้นค่าผ่านทางพิเศษ 3 เส้นทาง รวม 60 ด่าน ได้แก่ ทางพิเศษเฉลิมมหานคร 19 ด่าน ทางพิเศษศรีรัช 31 ด่าน และทางพิเศษอุดรรัถยา 10 ด่าน ตั้งแต่เวลา 00.01 น. – 24.00 น. ของวันที่ 28 ก.ค.2565 นอกจากนี้ ยังให้บริการทางหลวงระหว่างเมืองหมายเลข 6 ช่วงสีคิ้ว-ขามทะเลสอ ระยะทาง 64 กม. ฟรี สำหรับขาออก ในวันที่ 28-29 ก.ค. และขาเข้า ในวันที่ 30-31 ก.ค.65 รวมถึงเปิดให้บริการจอดรถฟรี บริเวณลานจอดรถระยะยาวโซน C ท่าอากาศยานสุวรรณภูมิ เพื่อลดปัญหาการจราจรและบรรเทาค่าใช้จ่ายแก่ประชาชน ทั้งนี้ ผู้ใช้ทางพิเศษสอบถามข้อมูลการเดินทาง และขอความช่วยเหลือได้ ที่ศูนย์บริการข้อมูลผู้ใช้ทางพิเศษ โทร 1543 ตลอด 24 ชม.
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 26 พฤษภาคม 2565
กองทุนเงินให้กู้ยืมเพื่อการศึกษา (กยศ.) จับมือกระทรวงยุติธรรม ร่วมงาน "มหกรรมไกล่เกลี่ยหนี้สินครัวเรือน ครั้งที่ 15 และยุติธรรมพบประชาชน” ช่วยเหลือลูกหนี้จังหวัดตรัง
วันพุธที่ 25 พฤษภาคม 2565 ณ ห้องนครา แกรนด์ บอลรูม โรงแรมเรือรัษฎา จังหวัดตรัง ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานเปิดงาน “มหกรรมไกล่เกลี่ยหนี้สินครัวเรือน ครั้งที่ 15 จ.ตรัง และยุติธรรมพบประชาชน”
วันพุธที่ 25 พฤษภาคม 2565 ณ ห้องนครา แกรนด์ บอลรูม โรงแรมเรือรัษฎา จังหวัดตรัง ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม เป็นประธานเปิดงาน “มหกรรมไกล่เกลี่ยหนี้สินครัวเรือน ครั้งที่ 15 จ.ตรัง และยุติธรรมพบประชาชน” โดยมี นายไพบูรณ์ โอมาก รองผู้ว่าราชการจังหวัดตรัง นายวีระกิตติ์ หาญปริพรรณ์ ผู้ตรวจราชการกระทรวงยุติธรรม นางสุจิตรา แก้วไกร รองอธิบดีกรมคุ้มครองสิทธิและเสรีภาพ นางเพ็ญรวี มาแสง ผู้ตรวจราชการกรมบังคับคดี นางวราภรณ์ เปล่งแสง ผู้ตรวจราชการคุมประพฤติ นายนภสินธุ์ นาชัยพลอย ผู้ตรวจราชการกรมพินิจและคุ้มครองเด็กและเยาวชน นายปราโมทย์ ใจเย็น ผู้ตรวจราชการกรมราชทัณฑ์ ผู้บริหาร ข้าราชการ เจ้าหน้าที่ และประชาชน เข้าร่วม ซึ่งก่อนเข้างานมีการคัดกรองโควิด-19 อย่างเข้มงวด
สำหรับงานมหกรรมไกล่เกลี่ยฯ ในครั้งนี้ มีเป้าหมายประชาชนเข้าร่วมงาน 6,498 ราย ทุนทรัพย์ทั้งสิ้น 815 ล้านบาทเศษ และมีกองทุนเงินให้กู้ยืมเพื่อการศึกษา (กยศ.) และสถาบันการเงินที่เข้าร่วมงาน จำนวน 5 แห่ง คือ 1. ธนาคารออมสิน 2.ธนาคารอาคารสงเคราะห์ 3. บริษัท บริหารสินทรัพย์ เจ จำกัด 4. บริษัท เจเอ็มที เน็ทเวอร์ค เซอร์วิสเซ็ส จำกัด (มหาชน) 5. และบริษัท โตโยต้า ลีสซิ่ง (ประเทศไทย) จำกัด นอกจากนี้ ได้มีพิธีมอบเงินเยียวยา จำนวน 10 ราย รวมเป็นเงินทั้งสิ้น 731,400 บาท พิธีมอบป้ายศูนย์ไกล่เกลี่ยข้อพิพาทภาคประชาชน จำนวน 4 ศูนย์ และการจัดนิทรรศการเผยแพร่ความรู้บทบาทภารกิจของหน่วยงานต่าง ๆ ที่เข้าร่วมงาน อีกด้วย
วันอังคารที่ 28 มิถุนายน 2565
ลดมลพิษ “เตาเผาศพ” เรื่องจำเป็นเพื่อสุขภาพ เปิด 3 แนวทาง แยกวัสดุ - คุมความร้อน ยืนยัน! ไม่เป็นภาระประชาชน
.....
การเผาศพ มักเผาไหม้ไม่สมบูรณ์จึงสร้างมลพิษ เช่น ฝุ่นละออง เขม่าควัน ก๊าซคาร์บอนมอนอกไซด์ และก๊าซซัลเฟอร์ไดออกไซด์ ประกอบกับ การเผาวัสดุตกแต่งโลง ก่อให้เกิดโลหะหนัก เช่น ตะกั่ว ปรอท สารไดออกซินและฟิวแรน เป็นพิษต่อร่างกาย และเป็นสารก่อมะเร็ง กระทรวงทรัพยากรธรรมชาติและสิ่งแวดล้อม (ทส.) จึงจำเป็นต้องออกประกาศ เรื่อง กำหนดให้เตาเผาศพเป็นแหล่งกำเนิดมลพิษที่ต้องถูกควบคุมการปล่อยทิ้งอากาศเสียออกสู่สิ่งแวดล้อม พ.ศ.2565 โดยมีผลใช้บังคับกับ กทม. พัทยา เขตเทศบาลนคร และเทศบาลเมือง ตั้งแต่ 24 มิ.ย. 65 เป็นต้นมา ส่วนพื้นที่อื่น ๆ ใช้บังคับเมื่อพ้นกำหนด 3 ปีนับจากวันที่ 23 มิ.ย. 65
.
แนวทางปฏิบัติสำหรับฌาปนสถาน มีดังนี้
1.แยกวัสดุที่ไม่ควรเผาออก เช่น โฟม พลาสติก กระดาษเงิน/ทอง วัสดุตกแต่งโลง
2.อุ่นห้องเผาควัน ก่อนห้องเผาศพ และคุมอุณหภูมิ ไม่ให้ต่ำกว่า 850 องศาเซลเซียสตลอดการเผา
3.ติดไฟห้องเผาศพ และควบคุมอุณหภูมิไม่ให้ต่ำกว่า 800 องศาเซลเซียสตลอดการเผา เพื่อให้เกิดการเผาไหม้อย่างสมบูรณ์ตลอดกระบวนการ ไม่สร้างเขม่าและมลพิษ เป็นมิตรสิ่งแวดล้อมและสุขภาพประชาชน
ทั้งนี้ ทส. จะประสานหน่วยงานที่เกี่ยวข้องเพื่อดำเนินการปรับปรุงมาตรฐานการควบคุมมลพิษ โดยไม่ส่งผลกระทบต่อภาระค่าใช้จ่ายของประชาชน
Cr.TOP Varawut - ท็อป วราวุธ ศิลปอาชารมว.ทส.
#ไทยคู่ฟ้า#ร่วมต้านโควิด19
-------------------
วันเสาร์ที่ 28 พฤษภาคม 2565
รัฐบาล ตั้ง “ศูนย์ช่วยเหลือสังคมตำบล” แล้ว 4,978 ศูนย์ครอบคลุมทั่วประเทศ ช่วย ปชช. ได้กว่าแสนคน หนึ่งหมื่นครัวเรือน หาก ปชช. ต้องการความช่วยเหลือ โทร. 1300
.....
รัฐบาลให้ความสำคัญกับการพัฒนาคุณภาพชีวิตคนทุกช่วงวัยและจัดระบบสวัสดิการสังคม นอกจากนี้ นายกฯ ยังได้เน้นย้ำเรื่องการสร้างโอกาสและความเสมอภาคทางสังคม รวมถึงการใช้วิธีแก้ไขปัญหาทางสังคมแบบพุ่งเป้า
.
ที่ผ่านมา กระทรวงการพัฒนาสังคมและความมั่นคงของมนุษย์ และหน่วยงานภาครัฐอีก 12 กระทรวง 1 หน่วยงาน ได้ร่วมมือกันดำเนินการแก้ไขปัญหาความยากจนและการพัฒนาคนทุกช่วงวัยแบบพุ่งเป้าในระดับพื้นที่ ผ่านกลไกที่เรียกว่า “ศูนย์ช่วยเหลือสังคม” โดยใช้สมุดพกครอบครัวเป็นเครื่องมือในการดำเนินงาน
.
ข้อมูลล่าสุด พบว่า ได้ตั้ง “ศูนย์ช่วยเหลือสังคมตำบล” แล้ว จำนวน 4,978 ศูนย์ ในพื้นที่ 76 จังหวัด คิดเป็นร้อยละ 68.8 ของตำบลทั่วประเทศ สามารถช่วยเหลือประชาชนทั่วไปที่ประสบปัญหาความเดือดร้อนทางสังคมได้ 123,496 คน และครัวเรือนเปราะบาง 13,111 ครัวเรือน
.
สำหรับปี 65 มีเป้าหมายว่าประชาชน 615,706 ครัวเรือน จะได้รับการแก้ไขปัญหาความยากจน และมีคุณภาพชีวิตที่ดีขึ้นใน 5 มิติ คือ ความเป็นอยู่ สุขภาพ การศึกษา รายได้ และการเข้าถึงบริการภาครัฐ
.
ทั้งนี้ ประชาชนผู้ประสบปัญหาต่าง ๆ ไม่ว่าจะเป็นพบเจอเหตุด่วนเหตุร้าย ปัญหาสังคม หรือขอรับบริการช่วยเหลือ สามารถติดต่อได้ที่https://eservice1300.m-society.go.th/หรือ โทร. สายด่วนศูนย์ช่วยเหลือสังคม 1300
.
อ่านเพิ่มเติม คลิกhttps://www.thaigov.go.th/news/contents/details/55013
#ไทยคู่ฟ้า#ร่วมต้านโควิด19
-------------------
วันอังคารที่ 15 กุมภาพันธ์ 2565
เพิ่มค่าตอบแทน อสม.-อสส. เดือนละ 500 บาท นาน 6 เดือน
วันพุธที่ 9 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยอาสาสมัครสาธารณสุขประจำหมู่บ้าน หรือ อสม. และ อาสาสมัครสาธารณสุข กทม. หรือ อสส. ซึ่งเป็นกำลังสำคัญในการป้องกันการแพร่ระบาดและสร้างการตระหนักรู้เกี่ยวกับโรคโควิด-19 ภายในชุมชน โดยอนุมัติงบประมาณ 3,150 ล้านบาท เพื่อเป็นค่าตอบแทน เยียวยา ชดเชย และเสี่ยงภัย ให้แก่ชาว อสม. และ อสส. รวมกว่า 1 ล้านคน ในอัตราคนละ 500 บาท/เดือน เป็นเวลา 6 เดือน คือ ตั้งแต่เดือน ต.ค.2564 – มี.ค.2565 เพิ่มเติมจากที่เดิมได้รับอยู่แล้วคนละ 1,000 บาท โดยที่ผ่านมา อสม. และ อสส. ช่วยสนับสนุนการทำงานของทีมแพทย์และสาธารณสุข เช่น เฝ้าระวังคัดกรองกลุ่มเสี่ยง สร้างความเข้าใจเกี่ยวกับโรคและวัคซีน แนะนำการตรวจ ATK และส่งต่อกลุ่มเสี่ยงที่มีอาการแก่เจ้าหน้าที่
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันพฤหัสบดีที่ 12 พฤษภาคม 2565
กรมทางหลวงเตรียมความพร้อมรองรับการเดินทางบนทางหลวงในช่วงวันหยุดราชการ ระหว่างวันที่ 13 - 16 พฤษภาคม 2565
หากประชาชนต้องการสอบถามข้อมูลเส้นทาง แจ้งเหตุด่วนเหตุร้ายหรือขอความช่วยเหลือ สามารถแจ้งได้ที่สายด่วน ทล. โทร. 1586 (โทรฟรี 24 ชั่วโมง) สายด่วนมอเตอร์เวย์ โทร. 1586 กด 7 และตำรวจทางหลวง โทร. 1193
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า เนื่องในวันหยุดราชการระหว่างวันที่ 13 - 16 พฤษภาคม 2565 ซึ่งคาดว่าจะมีประชาชนเดินทางกลับภูมิลำเนาและท่องเที่ยวเป็นจำนวนมาก กรมทางหลวง (ทล.) จึงได้ดำเนินมาตรการอำนวยความสะดวกและปลอดภัยตามนโยบายนายศักดิ์สยาม ชิดชอบ รัฐมนตรีว่าการกระทรวงคมนาคม ในการบูรณาการเตรียมความพร้อมของหน่วยงานในสังกัดกระทรวงคมนาคม โดยในส่วนของ ทล. ได้สั่งการให้ทุกหน่วยงานในสังกัด ทล. ประกอบด้วย สำนักงานทางหลวง แขวงทางหลวง และแขวงทางหลวงพิเศษระหว่างเมือง จัดเตรียมเจ้าหน้าที่และอุปกรณ์อำนวยความปลอดภัย รถตรวจการณ์ (Mobile VMS) ให้มีความพร้อมในการออกปฏิบัติงานเมื่อเกิดอุบัติเหตุหรือจราจรติดขัดสะสมบนเส้นทางพร้อมบูรณาการร่วมกับตำรวจทางหลวง ตำรวจท้องที่ในการบริหารสัญญาณไฟจราจร และหากพบว่ามีปริมาณจราจรหนาแน่นจะทำการจัดช่องทางพิเศษ (Reversible Lane) เพื่อเพิ่มความคล่องตัวในการสัญจรของผู้ใช้ทาง
อธิบดีกรมทางหลวง กล่าวเพิ่มเติมว่า สำหรับโครงการที่อยู่ระหว่างการก่อสร้างจะทำการคืนพื้นผิวจราจรให้มีช่องจราจรเท่าเดิมหรือให้ใกล้เคียงของเดิมมากที่สุด และตรวจสอบป้ายระหว่างงานก่อสร้าง ไฟฟ้าแสงสว่าง อุปกรณ์อำนวยความปลอดภัยต่าง ๆ ให้เป็นไปตามมาตรฐานงานก่อสร้าง เพื่อให้มีผลกระทบต่อการเดินทางน้อยที่สุด และเพิ่มความปลอดภัยในการเดินทางรวมถึงจัดเตรียมห้องน้ำและพื้นที่บริเวณสำนักงานหมวดทางหลวงทั่วประเทศ ในการรองรับประชาชนที่จะมาใช้บริการจอดพักรถหรือเข้าห้องน้ำอีกด้วย
ทั้งนี้ หากประชาชนต้องการสอบถามข้อมูลเส้นทาง แจ้งเหตุด่วนเหตุร้ายหรือขอความช่วยเหลือ สามารถแจ้งได้ที่สายด่วน ทล. โทร. 1586 (โทรฟรี 24 ชั่วโมง) สายด่วนมอเตอร์เวย์ โทร. 1586 กด 7 และตำรวจทางหลวง โทร. 1193
วันอังคารที่ 23 สิงหาคม 2565
รัฐบาลเปิดเว็บไซต์รับแจ้งเหตุล่วงละเมิดและสื่อลามกอนาจารเด็ก
วันอาทิตย์ที่ 21 สิงหาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยเด็กและเยาวชน เร่งแก้ปัญหาสื่อลามกอนาจารเด็ก
โดยเปิดช่องทางออนไลน์เพื่อรับแจ้งเหตุผ่านเว็บไซต์ www.คลิปหลุดทำไง.com และ www.help.ticac.org
พร้อมประสานกับทีมสหวิชาชีพ
เพื่อให้คำปรึกษาแนะนำแก่เด็กและเยาวชนที่เป็นผู้เสียหายถูกล่วงละเมิดทางเพศและนำภาพไปเผยแพร่ผ่านอิ
นเทอร์เน็ตและสื่อออนไลน์ ภายใต้ความดูแลของศูนย์พิทักษ์เด็ก สตรี ครอบครัว
และป้องกันปราบปรามการค้ามนุษย์ และภาคประมง สำนักงานตำรวจแห่งชาติ
มีคณะทำงานปราบปรามการล่วงละเมิดทางเพศต่อเด็กทางอินเทอร์เน็ต
ทำหน้าที่จับกุมผู้ครอบครองและแสวงหาประโยชน์โดยมิชอบจากสื่อลามกอนาจารเด็กทางอินเทอร์เน็ต
คอยให้ความช่วยเหลือเด็กผู้เสียหายอย่างเป็นรูปธรรม
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันศุกร์ที่ 24 มิถุนายน 2565
​จ่ายแน่! เงินช่วยเหลือพิเศษเพื่อการยังชีพผู้สูงอายุที่มีรายได้น้อย กรกฎาคมนี้
​จ่ายแน่! เงินช่วยเหลือพิเศษเพื่อการยังชีพผู้สูงอายุที่มีรายได้น้อย กรกฎาคมนี้
วันที่ 24 มิถุนายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี ชี้แจงผู้สื่อข่าวต่อประเด็นการจ่ายเงินช่วยเหลือพิเศษเพื่อการยังชีพแก่ผู้สูงอายุที่ได้รับสิทธิในโครงการลงทะเบียนเพื่อสวัสดิการแห่งรัฐ เพื่อบรรเทาผลกระทบจากค่าครองชีพ กรอบวงเงิน 8.38 พันล้านบาท สำหรับผู้สูงอายุ 10.9 ล้านคน ระยะเวลา 6 เดือน ตั้งแต่เดือนเมษายน – กันยายน 2565 เฉลี่ยรายละ 100-250 บาท ตามช่วงอายุ ซึ่งคณะรัฐมนตรีได้เห็นชอบในหลักการไปแล้วนั้น โดยให้ความชัดเจนว่า ขณะนี้อยู่ในขั้นการเสนอขออนุมัติงบกลาง ปี 2565 จากคณะรัฐมนตรี ทางกรมบัญชีกลางคาดว่าจะสามารถโอนเงินช่วยเหลือถึงมือผู้สูงอายุในช่วงกรกฎาคมนี้ ที่จะครอบคลุมเงินช่วยเหลือย้อนหลังตั้งแต่เดือน เมษายน-กรกฎาคม และจะทยอยอีกสองงวดที่เหลือในรอบเดือนต่อๆไป
สำหรับการจ่ายเงินช่วยเหลือเพื่อการยังชีพในครั้งนี้ จะจ่ายเพิ่มจากเบี้ยยังชีพผู้สูงอายุเป็นรายเดือนตามช่วงอายุ เป็นระยะเวลา 6เดือน กล่าวคือ (1) อายุ 60 -69 ปี รับเบี้ยยังชีพผู้สูงอายุ 600 บ./เดือน รับเงินช่วยเหลือพิเศษเพิ่ม 100 บ./เดือน รวมเป็น 700 บ./เดือน (2) อายุ 70 -79 ปี รับเบี้ยยังชีพผู้สูงอายุ 700 บ./เดือน รับเงินช่วยเหลือพิเศษเพิ่ม 150 บ./เดือน รวมเป็น 850 บ./เดือน (3)อายุ 80 -89 ปี รับเบี้ยยังชีพผู้สูงอายุ 800 บ./เดือน รับเงินช่วยเหลือพิเศษเพิ่ม 200 บ./เดือน รวมเป็น 1,000 บ./เดือน และ (4) อายุ 90 ปีขึ้นไป รับเบี้ยยังชีพผู้สูงอายุ 1,000บ./เดือน รับเงินช่วยเหลือพิเศษเพิ่ม 250 บาท/เดือน รวมเป็น 1,250บ./เดือน
............................
วันพฤหัสบดีที่ 10 กุมภาพันธ์ 2565
รัฐมนตรีว่าการกระทรวงคมนาคมและปลัดกระทรวงคมนาคม เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นาเขตเศรษฐกิจเอเปค
และการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 1/2565
นายศักดิ์สยาม ชิดชอบ รัฐมนตรีว่าการกระทรวงคมนาคม และนายชยธรรม์ พรหมศร ปลัดกระทรวงคมนาคม เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นาเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค พ.ศ. 2565 ครั้งที่ 1/2565 ผ่านระบบการประชุมทางไกล เมื่อวันที่ 9 กุมภาพันธ์ 2565 โดยมี พลเอก ประยุทธ์ จันทร์โอชา นายกรัฐมนตรี เป็นประธานการประชุมฯ และรองนายกรัฐมนตรี รวมถึงรัฐมนตรีว่าการกระทรวงต่าง ๆ เข้าร่วมการประชุมฯ ด้วย
ที่ประชุมฯ ได้พิจารณาและเห็นชอบสถานที่จัดการประชุมผู้นาเขตเศรษฐกิจเอเปคและการประชุมที่เกี่ยวข้อง ณ ศูนย์ประชุมแห่งชาติสิริกิติ์ และสถานที่จัดงานเลี้ยงอาหารค่า (Gala Dinner) เพื่อเป็นเกียรติแก่ผู้นาและคู่สมรส ณ หอประชุมกองทัพเรือโดยประเทศไทยได้เปิดศักราชใหม่ 2565 ในฐานะเจ้าภาพการประชุมเอเปคและการเป็นผู้นาในการฟื้นฟูเศรษฐกิจทั่วภูมิภาค พร้อมปรับกระบวนทัศน์สู่การฟื้นฟูครั้งใหญ่รับความท้าทายหลังวิกฤติ COVID-19 ที่ส่งแรงกระเพื่อมไปทั่วโลก ภายใต้แนวคิด “เปิดกว้างสร้างสัมพันธ์ เชื่อมโยงกัน สู่สมดุล” (Open. Connect. Balance.) เป็นการเปิดกว้างสร้างสัมพันธ์ต่อทุกโอกาส เปิดโอกาสด้านการค้าการลงทุนในทุกมิติ ฟื้นฟูความเชื่อมโยงในทุกมิติหลังสถานการณ์การแพร่ระบาดของ COVID-19 ที่ทำให้เศรษฐกิจทั่วโลกต้องหยุดชะงัก และสร้างสมดุลในทุกแง่มุม โดยมุ่งเน้นการเจริญเติบโตทั้งด้านเศรษฐกิจ สิ่งแวดล้อม และสังคม ให้เติบโตอย่างแข็งแกร่ง ครอบคลุม ยั่งยืน และคำนึงถึงการรักษาสิ่งแวดล้อม ภายใต้โมเดลเศรษฐกิจ BCG Economy (Bio-Circular-Green)
กระทรวงคมนาคมได้มีส่วนช่วยสนับสนุนการเตรียมการประชุมผู้นำเขตเศรษฐกิจเอเปคและการประชุมที่เกี่ยวข้องเพื่อให้เกิดผลลัพธ์อย่างเป็นรูปธรรม โดยกระทรวงคมนาคมจะเป็นเจ้าภาพจัดการประชุมคณะทางานด้านการขนส่งของเอเปค ครั้งที่ 52 ระหว่างวันที่ 14 - 16 กันยายน 2565 ซึ่งกระทรวงคมนาคมจะใช้เวทีดังกล่าวในการนาเสนอโครงการสาคัญ ๆ เพื่อแลกเปลี่ยนประสบการณ์และความคิดเห็นร่วมกันระหว่าง 21 เขตเศรษฐกิจ ได้แก่ โครงการ MR-MAP ซึ่งจะบูรณาการโครงข่ายการขนส่งสินค้าอย่างมีประสิทธิภาพเพื่ออำนวยความสะดวกการค้าและการลงทุน และโครงการ Southern Land Bridge ชุมพร - ระนอง เพื่อลดระยะทางและพลังงานในการขนส่งสินค้าจากตะวันออกกลางมายังภูมิภาคเอเชียแปซิฟิก การเปลี่ยนรูปแบบการขนส่งทางถนนมาเป็นระบบรางให้มากขึ้น ลดการใช้พลังงานและลดผลกระทบต่อสิ่งแวดล้อม อาทิ โครงการรถไฟทางคู่ และโครงการรถไฟความเร็วสูง การสนับสนุนการจัดทำแนวทางด้านการขนส่งคนและสินค้าตามมาตรฐานสากล อาทิ ICAO และ IMO เพื่อฟื้นฟูความเชื่อมโยงและความเชื่อมั่นในการเดินทางและการท่องเที่ยวภายหลังการระบาดของโรคติดเชื้อไวรัส COVID-19 และรับมือกับภาวะฉุกเฉินด้านสาธารณสุขในอนาคต การส่งเสริมการพัฒนาโครงสร้างพื้นฐานในภาคคมนาคมขนส่ง และนวัตกรรมที่เกี่ยวกับพลังงานสะอาด อาทิ เรือพลังงานไฟฟ้า รถโดยสารประจำทางพลังงานไฟฟ้า รถไฟพลังงานไฟฟ้า และรถยนต์พลังงานไฟฟ้า เป็นต้น
วันจันทร์ที่ 20 ธันวาคม 2564
บอร์ดกวช.ไฟเขียวแต่งตั้งอนุกรรมการจัดทำบทเพลงส่งเสริมสังคมไทย รณรงค์ให้เกิดความรัก สามัคคี และรักชาติ
บอร์ดกวช.ไฟเขียวแต่งตั้งอนุกรรมการจัดทำบทเพลงส่งเสริมสังคมไทย รณรงค์ให้เกิดความรัก สามัคคี และรักชาติ
บอร์ดกวช.ไฟเขียวแต่งตั้งอนุกรรมการจัดทำบทเพลงส่งเสริมสังคมไทย รณรงค์ให้เกิดความรัก สามัคคี และรักชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรมในฐานะรองประธานกรรมการวัฒนธรรมแห่งชาติ เปิดเผยว่า เมื่อเร็วๆนี้ที่ประชุมคณะกรรมการวัฒนธรรมแห่งชาติ (กวช.) ที่มีนายวิษณุ เครืองาม รองนายกรัฐมนตรี และประธานกรรมการวัฒนธรรมแห่งชาติ เป็นประธานได้มีมติเห็นชอบแต่งตั้งคณะอนุกรรมการจัดทำบทเพลงส่งเสริมสังคมไทยในคณะกรรมการวัฒนธรรมแห่งชาติ เพื่อดำเนินการตามนโยบายของพลเอก ประยุทธ์ จันทร์โอชา นายกรัฐมนตรี ได้มอบหมายให้กระทรวงวัฒนธรรม (วธ.) คัดเลือกเพลงที่มีความหมายรณรงค์ให้เกิดความรัก ความสามัคคี และความรักชาติ นำมาปรับปรุงเพื่อให้เข้าถึงเยาวชนรุ่นใหม่ได้มากขึ้น ซึ่งสอดคล้องกับพันธกิจของวธ.ในการเทิดทูนสถาบันชาติ ศาสนา พระมหากษัตริย์ และทำนุบำรุงศาสนา ศิลปะและวัฒนธรรม ให้มีการรักษา สืบทอดและพัฒนาอย่างยั่งยืน และพันธกิจในการสร้างจิตสำนึก สร้างค่านิยม และวิถีชีวิตที่ดีงามในสังคมไทย
รองประธานกรรมการวัฒนธรรมแห่งชาติ กล่าวอีกว่า สำหรับคณะอนุกรรมการจัดทำบทเพลงส่งเสริมสังคมไทยมีนางยุพา ทวีวัฒนะกิจบวร ปลัดกระทรวงวัฒนธรรม เป็นที่ปรึกษาอนุกรรมการ นายชัยพล สุขเอี่ยม ผู้ตรวจราชการกระทรวงวัฒนธรรม เป็นประธานอนุกรรมการ ส่วนอนุกรรมการประกอบด้วยผู้แทนกรมประชาสัมพันธ์กรมดุริยางค์ทหารบก กองดุริยางค์ทหารเรือ กองดุริยางค์ทหารอากาศสำนักการสังคีต กรมศิลปากร กองเฝ้าระวังทางวัฒนธรรม ศิลปินแห่งชาติ ศิลปินรางวัลศิลปาธรและผู้ทรงคุณวุฒิด้านดนตรีไทย ดนตรีร่วมสมัย และดนตรีสากล อาทิ นายประยงค์ ชื่นเย็น นายวิรัช อยู่ถาวร นายธนิสร์ ศรีกลิ่นดี เรือตรีไพศาล ลุนเผ่น นายนคร ถนอมทรัพย์ นางอติพร เสนะวงศ์ นางศรีสุภางค์ อินทร์ไทร ศาสตราจารย์ณรงค์ฤทธิ์ ธรรมบุตร และนายสถาพร นิยมทอง เป็นต้น
นายอิทธิพล กล่าวด้วยว่า คณะอนุกรรมการฯมีอำนาจหน้าที่ เช่น พิจารณาและคัดเลือกบทเพลง เพื่อจัดทำและผลิตสื่อสร้างสรรค์ในรูปแบบวีดิทัศน์บทเพลงส่งเสริมสังคมไทย กำหนดรูปแบบการผลิตสื่อสร้างสรรค์ในรูปแบบวีดิทัศน์บทเพลงส่งเสริมสังคมไทย ประสานความร่วมมือจากหน่วยงานภาครัฐ เอกชนและประชาชน เพื่อดำเนินการประชาสัมพันธ์วีดิทัศน์บทเพลงส่งเสริมสังคมไทย และแต่งตั้งคณะทำงาน เพื่อช่วยเหลือการปฏิบัติงานได้ตามความจำเป็น ซึ่งที่ประชุมได้ให้แนวทางดำเนินงานแก่อนุกรรมการฯ 3 แนวทาง ได้แก่ 1.คัดเลือกเพลงเก่าที่มีเนื้อหาส่งเสริมให้เกิดความรัก สามัคคี และรักชาติมาปรับปรุงดนตรี ให้มีความทันสมัยและสามารถเข้าถึงคนรุ่นใหม่ 2.ให้ผู้ทรงคุณวุฒิแต่งเพลงขึ้นมาใหม่โดยมีเนื้อหาเพลงและดนตรีที่ทันสมัยเข้ากับยุคใหม่ และ3.จัดประกวดเพลงเพื่อส่งเสริมให้เยาวชนคนรุ่นใหม่ได้มีส่วนร่วม
นอกจากนี้ ที่ประชุมเห็นชอบให้คณะอนุกรรมการฯพิจารณาแต่งตั้งบุคคลเป็นคณะทำงานได้ตามความเหมาะสม เพื่อเปิดโอกาสให้คนรุ่นใหม่ที่มีความเชี่ยวชาญด้านดนตรีร่วมสมัยและดนตรีสากล เข้ามาร่วมจัดทำเพลง ทำให้เพลงมีหลากหลายแนวดนตรี จัดทำเพลงทั้งภาษาไทยและภาษาต่างชาติ เช่น อังกฤษ จีน เป็นต้น รวมทั้งเมื่อจัดทำเพลงส่งเสริมเกิดความรัก สามัคคี และรักชาติได้จำนวนพอสมควรแล้วให้จัดกิจกรรม เช่น มหกรรมดนตรีหรือคอนเสิร์ต เพื่อเผยแพร่บทเพลงไปสู่วงกว้างทั้งในไทยและนานาชาติ
วันศุกร์ที่ 8 กรกฎาคม 2565
ออมสินเปิดตัว “บัตรเดบิต ออมสิน สบายใจ”
ออมสิน เติมเต็มสวัสดิการให้ประชาชนฐานราก เข้าถึงหลักประกันคุ้มครองชีวิต เปิดตัว “บัตรเดบิต ออมสิน สบายใจ” พร้อมวงเงินคุ้มครองสูงสุด 50,000.- ชดเชยรายได้ 200 บาท/วัน ไม่จำกัดจำนวนครั้ง ค่าธรรมเนียมแค่วันละไม่ถึงบาท
นายวิทัย รัตนากร ผู้อำนวยการธนาคารออมสิน เปิดเผยว่า ด้วยธนาคารออมสินมีความห่วงใยในสวัสดิการคุ้มครองชีวิตของกลุ่มประชาชนฐานราก โดยปัจจุบันผู้ประกอบอาชีพอิสระ ค้าขาย รับจ้าง มีรายได้วันต่อวัน ยังเข้าถึงการมีหลักประกันหรือการคุ้มครองชีวิตค่อนข้างน้อย เพื่อเพิ่มโอกาสให้เข้าถึงได้มากขึ้น ธนาคารออมสิน ภายใต้ภารกิจธนาคารเพื่อสังคม ได้เล็งเห็นถึงการมีคุณภาพชีวิตที่ดีของประชาชนผู้มีรายได้น้อยกลุ่มดังกล่าว โดยการออกบริการ บัตรเดบิต ออมสิน สบายใจ ซึ่งนอกเหนือจากให้ความสะดวกในการเข้าถึงบริการทางการเงินที่คล่องตัวแล้ว ยังให้ความคุ้มครองชีวิตกรณีเกิดอุบัติเหตุทั่วไป วงเงินสูงสุด 50,000 บาท หรือต้องหยุดงานเมื่อประสบอุบัติเหตุและนอนพักรักษาตัวที่โรงพยาบาล จะได้รับเงินชดเชยรายได้ ถือเป็นวางแผนการดำเนินชีวิต ที่ไม่ต้องกังวลเรื่องค่าใช้จ่ายเมื่อเกิดเหตุการณ์ฉุกเฉิน ด้วยค่าธรรมเนียมที่เข้าถึงได้ เพียงวันละไม่ถึงบาท
“บัตรเดบิต ออมสิน สบายใจ” เป็นบัตรเดบิตแบบมีความคุ้มครอง ที่นอกเหนือจากใช้ทำธุรกรรมทางการเงิน ทั้งกดเงินสดจากตู้ ATM หรือ ADM ของธนาคารออมสิน มีจุดบริการทั่วประเทศกว่า 6,900 ตู้ และธนาคารอื่นในระบบ ATM Pool หรือโอนเงินภายในบัตร (บุคคลเดียวกัน) หรือโอนเงินไปบัญชีอื่นที่เป็นบัญชีธนาคารออมสิน โอนเงินระหว่างธนาคาร หรือใช้ชำระสินค้าและบริการ ได้ทุกร้านค้า ที่มีเครื่องหมาย VISA วงเงินชำระ 100,000 บาท/วัน โดยไม่จำกัดจำนวนครั้งแล้ว ยังเป็นบัตรเดบิตที่ให้สิทธิประโยชน์คุ้มครองชีวิต กรณีเกิดอุบัติเหตุแล้วต้องหยุดงาน เข้ารักษาตัวที่โรงพยาบาลเป็นผู้ป่วยใน จะได้รับเงินชดเชยรายได้ 200 บาท/วัน นาน 7 วันต่ออุบัติเหตุแต่ละครั้ง ไม่จำกัดจำนวนครั้ง และคุ้มครองชีวิตกรณีอุบัติเหตุทั่วไป วงเงินสูงสุด 50,000 บาท โดยให้บริการสำหรับบุคคลธรรมดา อายุ 15-75 ปีบริบูรณ์ จ่ายค่าธรรมเนียมสมัครเพียง 299 บาท/ ปี หรือวันละไม่ถึง 1 บาท (0.82 บาท) ทั้งนี้สามารถสมัครใช้บริการได้แล้ว ตั้งแต่บัดนี้เป็นต้นไป ที่ธนาคารออมสินทุกสาขาทั่วประเทศ
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr-19-65/
วันพฤหัสบดีที่ 9 ธันวาคม 2564
คำกล่าว พลเอก ประยุทธ์ จันทร์โอชา นายกรัฐมนตรี ในโอกาสเป็นประธานในพิธีเปิดการประกาศเจตนารมณ์ เนื่องในวันต่อต้านคอร์รัปชันสากล (ประเทศไทย) วันพฤหัสบดีที่ 9 ธันวาคม 2564
คำกล่าว พลเอก ประยุทธ์ จันทร์โอชา นายกรัฐมนตรี ในโอกาสเป็นประธานในพิธีเปิดการประกาศเจตนารมณ์ เนื่องในวันต่อต้านคอร์รัปชันสากล (ประเทศไทย)
ณ สำนักงานคณะกรรมการป้องกันและปราบปรามการทุจริตแห่งชาติ (ป.ป.ช.) วันพฤหัสบดีที่ 9 ธันวาคม 2564
คณะกรรมการ ป.ป.ช.
ผู้บริหารสำนักงาน ป.ป.ช.
หน่วยงานภาครัฐ ภาคเอกชน
ภาคีเครือข่าย มูลนิธิ
และผู้มีเกียรติทุกท่าน
องค์การสหประชาชาติ กำหนดให้วันที่ 9 ธันวาคมของทุกปี เป็น “วันต่อต้านคอร์รัปชันสากล” เพื่อให้ทุกประเทศทั่วโลกตระหนักถึงภัยร้ายแรงที่เกิดจากการคอร์รัปชัน ซึ่งประเทศไทยได้ประกาศเจตนารมณ์ร่วมกันรณรงค์ต่อต้านคอร์รัปชันอย่างต่อเนื่อง
คอร์รัปชันเป็นปัญหาสากลที่เกิดขึ้นในสังคมไทย และสร้างความเสียหายต่อประเทศเป็นอย่างมาก แสดงถึงการขาดจิตสำนึกในการแยกแยะผลประโยชน์ส่วนตนและส่วนรวมออกจากกันซึ่งนอกจากทำให้สูญเสียงบประมาณแผ่นดินแล้ว ยังมีผลกระทบต่อความมั่นคงทางเศรษฐกิจของประเทศ
รัฐบาลมีเจตจำนงมุ่งมั่นที่จะสร้างภาครัฐโปร่งใส และสร้างสังคมไทยปลอดการทุจริตคอร์รัปชัน รวมทั้งสร้างจิตสำนึกและค่านิยมละอายต่อการทุจริต ประพฤติมิชอบทุกรูปแบบให้เกิดขึ้น และมุ่งมั่นที่จะแก้ไขปัญหาที่เกิดขึ้นอย่างต่อเนื่องและจริงจัง โดยได้ขับเคลื่อนยุทธศาสตร์ชาติด้านการปรับสมดุลและพัฒนาระบบการบริหารจัดการภาครัฐ ด้วยแนวคิด “คนไทยไม่ทนต่อการทุจริต” พร้อมทั้งเปิดโอกาสให้ทุกภาคส่วน มีส่วนร่วมในการดำเนินการป้องกันและปราบปรามการทุจริตในสังคมไทย
ที่ผ่านมารัฐบาลได้รับความร่วมมือจากทุกภาคส่วน ทั้งภาครัฐ ภาคเอกชน ภาคประชาสังคม และภาคเครือข่ายต่าง ๆ และได้มีการพัฒนาปรับปรุงข้อกฎหมายต่าง ๆ เพื่อให้มีความทันสมัย มีความเป็นสากล และมีประสิทธิภาพ เพื่อให้ครอบคลุมการป้องกันและปราบปรามการทุจริตและประพฤติมิชอบอย่างเป็นระบบ รวมทั้งปลูกฝังค่านิยม ความซื่อสัตย์สุจริต จิตสำนึกในการปฏิเสธไม่ยอมรับการทุจริตประพฤติมิชอบอย่างสิ้นเชิง
ตลอดจนการสร้างวัฒนธรรมสุจริต เพื่อหล่อหลอม ปลูกฝังจิตสำนึกที่ดีให้แก่เด็ก เยาวชน และประชาชนคนไทยทุกคน เพื่อให้มีความละอายต่อการกระทำผิด ไม่เพิกเฉย และไม่ยอมให้ผู้อื่นกระทำการทุจริต ที่จะส่งผลให้เกิดความเสียหายต่อสังคมโดยรวม เพื่อทำให้ประเทศไทยเป็นประเทศที่โปร่งใส และเป็นที่ยอมรับในระดับสากล
ในโอกาสนี้ ผมขอเชิญชวนพี่น้องประชาชนชาวไทยและทุกภาคส่วน ร่วมกันประกาศเจตนารมณ์ ด้วยการประพฤติปฏิบัติตนด้วยความซื่อสัตย์ สุจริต ยึดถือประโยชน์ของส่วนรวมมากกว่าประโยชน์ส่วนตน เพื่อร่วมกันสร้างสังคมที่มีคุณภาพ และคุณธรรมที่ปลอดจากการทุจริตคอร์รัปชันตลอดไป
ขอบคุณครับ
วันอังคารที่ 23 สิงหาคม 2565
อธิบดีกพร.ส่งโฆษกกรม ลงพื้นที่ชมการฝึกทักษะ เพิ่มมูลค่าผลิตภัณฑ์ “ลองเบิ่งผ้ายาย”
อธิบดีกรมพัฒนาฝีมือแรงงาน ส่งโฆษกกรม ลงพื้นที่แนวตะเข็บชายแดนเขตพัฒนาเศรษฐกิจพิเศษ เยี่ยมชมการพัฒนาทักษะเพื่อเพิ่มมูลค่าผลิตภัณฑ์ เสริมการค้าชายแดน
วันพฤหัสบดีที่ 30 กันยายน 2564
บขส. ปรับตารางเดินรถให้สอดคล้องกับประกาศ ศบค. เริ่ม 1 ตุลาคม 2564
โดยผ่อนปรนมาตรการห้ามออกนอกเคหสถานเป็นระหว่างเวลา 22.00 - 04.00 น. ซึ่งจะมีผลบังคับใช้ตั้งแต่วันที่ 1 ตุลาคม 2564 เป็นต้นไป
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม กล่าวว่า ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้มีมติเห็นชอบการปรับมาตรการสำหรับกิจกรรมและกิจการในพื้นที่ควบคุมสูงสุดและเข้มงวด (สีแดงเข้ม 29 จังหวัด) โดยผ่อนปรนมาตรการห้ามออกนอกเคหสถานเป็นระหว่างเวลา 22.00 - 04.00 น. ซึ่งจะมีผลบังคับใช้ตั้งแต่วันที่ 1 ตุลาคม 2564 เป็นต้นไป นั้น
บขส. ขอแจ้งตารางการเดินรถในเส้นทางภาคเหนือ ภาคตะวันออกเฉียงเหนือ ภาคตะวันออก และเส้นทางภาคใต้ จำนวน 30 เส้นทาง ที่จะเปิดให้บริการตั้งแต่วันที่ 1 ตุลาคม 2564 ดังนี้
1. เส้นทางภาคเหนือ เปิดให้บริการจำนวน 9 เส้นทาง ได้แก่ กรุงเทพฯ - เชียงใหม่ (ข) กรุงเทพฯ - เขื่อนภูมิพลกรุงเทพฯ - ทุ่งช้าง กรุงเทพฯ - อุตรดิตถ์ กรุงเทพฯ - แม่สอด กรุงเทพฯ - แม่สาย กรุงเทพฯ - ป่าแดด - เชียงของ กรุงเทพฯ - หล่มเก่า และกรุงเทพฯ - คลองลาน ส่วนอีก 1 เส้นทาง คือ เส้นทางกรุงเทพฯ - สุโขทัย - อุทยานประวัติศาสตร์สุโขทัย จะเปิดให้บริการอีกครั้ง หลังระดับน้ำท่วมลดลง
2. เส้นทางภาคตะวันออกเฉียงเหนือและภาคตะวันออก เปิดให้บริการจำนวน 10 เส้นทาง ได้แก่ กรุงเทพฯ - หนองบัวลำภู กรุงเทพฯ - นครพนม กรุงเทพฯ - เลย - เชียงคาน กรุงเทพฯ - สุรินทร์ กรุงเทพฯ - บุรีรัมย์ กรุงเทพฯ - อุบลราชธานี กรุงเทพฯ - มุกดาหาร กรุงเทพฯ - รัตนบุรี กรุงเทพฯ - จันทบุรี - ตราด และกรุงเทพฯ - สระบุรี
3. เส้นทางภาคใต้ เปิดให้บริการจำนวน 11 เส้นทาง ได้แก่ เส้นทางกรุงเทพฯ (หมอชิต 2) - ตะกั่วป่า - โคกกลอย กรุงเทพฯ (หมอชิต 2) - ภูเก็ต กรุงเทพฯ (หมอชิต 2) - กระบี่ กรุงเทพฯ (หมอชิต 2) - ตรัง - สตูล กรุงเทพฯ (หมอชิต 2) - เกาะสมุย กรุงเทพฯ (หมอชิต 2) - หาดใหญ่ กรุงเทพฯ - สงขลา กรุงเทพฯ - ยะลา กรุงเทพฯ - สุไหงโกลก กรุงเทพฯ - ภูเก็ต และกรุงเทพฯ - หาดใหญ่ - สงขลา
กรรมการผู้จัดการใหญ่ บขส. กล่าวเพิ่มเติมว่า บขส. ยังคงคุมเข้มมาตรการป้องกันการแพร่ระบาดของเชื้อไวรัส COVID-19 โดยมีการตรวจวัดอุณหภูมิ จำกัดจำนวนผู้โดยสารไม่เกิน 75% ของจำนวนที่นั่งทั้งหมด ห้ามรับประทานอาหารบนรถ และขอความร่วมมือผู้ใช้บริการปฏิบัติตามมาตรการของสาธารณสุข D-M-H-T-T-A อย่างเคร่งครัด
ทั้งนี้ผู้ใช้บริการสามารถจองตั๋วล่วงหน้าเดินทางกับ บขส. ได้ ผ่าน Website บขส. https://tcl99web.transport.co.th/Home ร้าน 7-Eleven เคาน์เตอร์เซอร์วิสทุกสาขา หรือตัวแทนจำหน่ายตั๋ว ของ บขส. และสามารถชำระค่าโดยสาร บขส. โดยใช้สิทธิ์โครงการคนละครึ่ง ผ่านแอปพลิเคชัน “เป๋าตัง” ได้ โดยสิทธิ์ดังกล่าวไม่สามารถใช้กับการจองตั๋วล่วงหน้าได้ และไม่สามารถยกเลิก คืน เปลี่ยนแปลงตั๋วได้ทุกกรณี รวมทั้งผู้โดยสารที่ฉีดวัคซีนครบ 2 เข็ม สามารถใช้สิทธิ์รับส่วนลดค่าโดยสาร 20% (ไม่รวมค่าธรรมเนียม) จำกัดจำนวนที่นั่งต่อเที่ยววิ่ง ได้จนถึงวันที่ 31 ตุลาคมนี้ สอบถามรายละเอียดเพิ่มเติมได้ที่ช่องจำหน่ายตั๋วรถโดยสารของ บขส. ทั่วประเทศ และ Call Center 1490 เรียก บขส. ตลอด 24 ชั่วโมง
วันจันทร์ที่ 29 พฤศจิกายน 2564
รมต.นร. อนุชาฯ ย้ำที่ประชุม กตน. เร่งขับเคลื่อนภารกิจสำคัญรองรับไทยเป็นเจ้าภาพเอเปค 65 แนะหน่วยงานนำข้อมูลเชิงลึกขับเคลื่อนงานตามนโยบายรัฐบาลและข้อสั่งการนายกฯ
รมต.นร. อนุชาฯ ย้ำที่ประชุม กตน. เร่งขับเคลื่อนภารกิจสำคัญรองรับไทยเป็นเจ้าภาพเอเปค 65 แนะหน่วยงานนำข้อมูลเชิงลึกขับเคลื่อนงานตามนโยบายรัฐบาลและข้อสั่งการนายกฯ
วันนี้ (29 พฤศจิกายน 2564) เวลา 09.30 น. ณ ห้องประชุม 302 ตึกบัญชาการ 1 ทำเนียบรัฐบาล นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมคณะกรรมการติดตามการดำเนินงานตามนโยบายรัฐบาลและข้อสั่งการนายกรัฐมนตรี (กตน.) ครั้งที่ 7/2564 โดยมีนายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรี นางนิชา หิรัญบูรณะ ธุวธรรม รองเลขาธิการนายกรัฐมนตรีฝ่ายบริหาร เข้าร่วมประชุม และคณะกรรมการ กตน. ร่วมประชุมผ่านระบบการประชุมทางไกล (Video Conference)
การประชุมคณะกรรมการ กตน. ในครั้งนี้ ได้ติดตามการดำเนินงานภายใต้การขับเคลื่อนของ กตน. ที่ผ่านมา ซึ่งที่ประชุมให้ความสำคัญในการยกระดับคุณภาพชีวิต แก้ไขปัญหาความยากจนของพี่น้องประชาชน รัฐมนตรีประจำสำนักนายกรัฐมนตรีได้เสนอให้ที่ประชุมนำประเด็นการขยายผลงานการวิจัยและนวัตกรรม ที่นำไปสู่การแก้ไขปัญหาความยากจนของประเทศเชิงรูปธรรมมาพิจารณาประกอบด้วย สำหรับการประชุมครั้งนี้ ที่ประชุมได้ร่วมหารือการขับเคลื่อนประเด็นสำคัญ ประกอบด้วยการแก้ไขปัญหาฝุ่นละอองและไฟป่าอย่างยั่งยืน และการพัฒนาความหลากหลายแหล่งท่องเที่ยวของไทยที่มีคุณภาพระดับโลก
รัฐมนตรีประจำสำนักนายกรัฐมนตรี กล่าวว่า เมื่อวันที่ 12 พฤศจิกายนที่ผ่านมา พลเอก ประยุทธ์ จันทร์โอชา นายกรัฐมนตรี เป็นผู้แทนประเทศไทยในการรับไม้ต่อการเป็นเจ้าภาพจากประเทศนิวซีแลนด์ ในจัดการประชุมผู้นำเศรษฐกิจเอเปคและการประชุมที่เกี่ยวข้อง ภายใต้หัวข้อ Open.Connect.Balance “เปิดกว้าง สร้างสัมพันธ์ เชื่อมโยงกัน อย่างสมดุล” จึงเป็นโอกาสสำคัญที่ประเทศไทยได้แสดงศักยภาพให้ต่างชาติได้เห็นถึงความพร้อมของประเทศทุกด้าน และเป็นโอกาสที่ไทยจะได้เก็บเกี่ยวประโยชน์จากการเป็นเจ้าภาพจัดการประชุมเอเปคครั้งนี้ ขณะเดียวกันหน่วยงานภาครัฐต้องเร่งขับเคลื่อนงาน เพื่อให้ประเทศมีความพร้อมควบคู่กับการพัฒนาด้านต่างๆ ไม่ว่าจะเป็นการท่องเที่ยวของไทยซึ่งที่ผ่านมาได้รับผลกระทบจากสถานการณ์โควิด-19 การเป็นเจ้าภาพจัดการประชุมเอเปคของไทย จะทำให้การท่องเที่ยวไทยกลับมาได้รับความนิยมอีกครั้ง
นอกจากนี้ รัฐมนตรีประจำสำนักนายกรัฐมนตรี ได้เน้นย้ำที่ประชุมให้นำผลการวิจัยและข้อมูลเชิงลึกมาประกอบการพิจารณาขับเคลื่อนการดำเนินงานด้านต่าง ๆ เพื่อนำผลที่ได้ไปประกอบการตัดสินใจของคณะรัฐบาลในการกำหนดนโยบายบริหารประเทศได้อย่างครอบคลุมและเกิดประโยชน์สูงสุดต่อประชาชน
........................
วันพฤหัสบดีที่ 18 พฤศจิกายน 2564
นายกฯ สั่งดูแลค่าครองชีพประชาชน ลดต้นทุนแม่ค้า แก้ปัญหาปรับขึ้นราคาอาหาร
....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ทราบถึงปัญหาความเดือดร้อนของประชาชนเนื่องจากช่วงนี้ วัตถุดิบที่ใช้ประกอบอาหารมีราคาสูงขึ้น จึงมอบหมายให้กระทรวงพาณิชย์และหน่วยงานที่เกี่ยวข้อง เข้าไปตรวจสอบดูแล
.
ทั้งนี้ กรมการค้าภายในจะหารือกับห้างสรรพสินค้าที่ให้บริการศูนย์อาหาร Foodcourt เพื่อหาแนวทางช่วยเหลือผู้ประกอบการในแง่ต้นทุนการผลิตค่าเช่า ส่วนแบ่งการขาย รวมถึงหารือกับผู้ประกอบการตลาดสด เร่งติดตามราคาสินค้า อาหารสด เครื่องปรุงต่าง ๆ ช่วยลดภาระต้นทุนให้กับผู้ประกอบการที่ขายอาหารจานด่วนไม่ให้ขาดทุน ในราคาที่เหมาะสม ลดภาระค่าครองชีพของผู้บริโภค
.
ขณะเดียวกัน รัฐบาลมีโครงการคนละครึ่ง และร้านอาหารธงฟ้าราคาประหยัด ที่จะสามารถช่วยลดค่าครองชีพให้กับประชาชน และยังได้วางแผนการลงทะเบียนบัตรสวัสดิการแห่งรัฐรอบใหม่ เพื่อช่วยเหลือประชาชนที่เดือดร้อนให้ทั่วถึง
#ไทยคู่ฟ้า#ร่วมต้านโควิด19
-------------------
วันเสาร์ที่ 17 กรกฎาคม 2564
กระทรวงแรงงาน ฉีดวัคซีนเข็มแรกให้แรงงานไทยก่อนเดินทางทำงานต่างประเทศแล้ว 5,156 คน
รัฐมนตรีว่าการกระทรวงแรงงาน ประสานกรมควบคุมโรค ฉีดวัคซีน AZ เข็มแรก ให้แรงงานไทยก่อนเดินทางเก็บผลไม้ป่าฟินแลนด์และสวีเดน ฤดูกาลปี 2021
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยได้แพร่ระบาดอย่างรุนแรงและมีแนวโน้มเพิ่มสูงขึ้น พล.อ.ประยุทธ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน ต่างกำชับให้กระทรวงแรงงานดูแลความปลอดภัยด้านสุขภาพของแรงงานไทย วางมาตรการป้องกันการแพร่ระบาดในกลุ่มแรงงานไทยที่กำลังจะเดินทางไปทำงานต่างประเทศอย่างรอบคอบ เพราะแรงงานไทยที่เดินทางไปเก็บผลไม้ป่านั้นนอกจากสามารถมีอาชีพ มีรายได้ ยกระดับคุณภาพชีวิตให้ตนเองได้แล้ว ยังสร้างรายได้กลับเข้าสู่ประเทศไทยได้ปีละไม่ต่ำกว่า 700 ล้านบาท ดังนั้นเพื่อเป็นการให้ความคุ้มครองแก่แรงงานไทยที่จะเดินทางไปเก็บผลไม้ป่าในฟินแลนด์และสวีเดน ฤดูกาลปี 2021 และป้องกันการแพร่ระบาดโรคติดเชื้อดังกล่าว กระทรวงแรงงานจึงได้ประสานกับกรมควบคุมโรคในการขอรับการจัดสรรวัคซีนโควิด-19 ให้กับแรงงานไทย โดยเริ่มดำเนินการฉีดวัคซีนตั้งแต่วันที่ 5 กรกฎาคม 2564 ณ ลานโปรโมชั่น ชั้น 2 ศูนย์การค้าเชียร์รังสิต อำเภอลำลูกกา จังหวัดปทุมธานี ซึ่งมีแรงงานได้รับการฉีดวัคซีน AstraZeneca เข็มแรกแล้ว จำนวน 5,156 คน และจะดำเนินการต่อเนื่องจนกว่าแรงงานจะได้รับการฉีดวัคซีนก่อนเดินทางครบทั้ง 8,200 คน
ด้านนายไพโรจน์ โชติกเสถียร อธิบดีกรมการจัดหางาน กล่าวว่า สำหรับฤดูกาลเก็บผลไม้ป่าปี 2021 มีเป้าหมายจัดส่งแรงงานไทยเดินทางไปเก็บผลไม้ป่าในฟินแลนด์และสวีเดน จำนวน 8,200 คน โดยเดินทางไปเก็บผลไม้ป่าในฟินแลนด์ จำนวน 3,000 คน เดินทางแล้ว 816 คน และเดินทางไปเก็บผลไม้ป่าในสวีเดน จำนวน 5,200 คน เดินทางแล้ว 745 คนซึ่งจะทยอยเดินทางตั้งแต่ต้นเดือน ไปจนถึงสิ้นเดือนกรกฎาคม 2564 จนครบจำนวนตามเป้าหมาย ในการเดินทางไปฟินแลนด์ ต้องตรวจ PCR-TEST ผลเป็นลบ โดยผลตรวจนับตั้งแต่เวลาที่ตรวจ จนถึงด่านตรวจคนเข้าเมืองในสนามบินฟินแลนด์ ต้องมีระยะเวลาไม่เกิน 72 ชม. ในขณะที่การเดินทางไปสวีเดนต้องตรวจ PCR-TEST ผลเป็นลบ โดยผลตรวจนับตั้งแต่เวลาที่ตรวจจนถึงด่านตรวจคนเข้าเมืองในสนามบินสวีเดน ต้องมีระยะเวลาไม่เกิน 48 ชั่วโมง ภายหลังจบฤดูกาลจะทยอยเดินทางกลับประเทศไทยช่วงปลายเดือนกันยายนถึงสิ้นเดือนตุลาคม 2564 และเข้ารับการกักกันในสถานที่กักกันรูปแบบเฉพาะองค์กร (Organizational Quarantine) โดยมีบริษัทผู้รับซื้อผลไม้ป่าในฟินแลนด์และนายจ้างในประเทศไทยที่พาลูกจ้างไปทำงานเก็บผลไม้ป่าในสวีเดนเป็นผู้รับผิดชอบค่าใช้จ่ายสำหรับการกักกันดังกล่าว
“ทั้งนี้ คนหางานที่ต้องการเดินทางไปทำงานในต่างประเทศ สามารถสอบถามรายละเอียดเพิ่มเติมได้ที่ สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1 -10 หรือสายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694 หรือเว็บไซต์ www.doe.go.th/overseas” อธิบดีกรมการจัดหางานกล่าว
วันเสาร์ที่ 31 กรกฎาคม 2564
รัฐมนตรีว่าการกระทรวงยุติธรรม กำชับ กรมคุมประพฤติ เร่งปลูกฟ้าทะลายโจร-สร้างเตียงสนาม ช่วยสังคมฝ่าฟันวิกฤตโควิด-19 สนองนโยบายนายกรัฐมนตรี
รัฐมนตรีว่าการกระทรวงยุติธรรม กำชับ กรมคุมประพฤติ เร่งปลูกฟ้าทะลายโจร-สร้างเตียงสนาม ช่วยสังคมฝ่าฟันวิกฤตโควิด-19 สนองนโยบายนายกรัฐมนตรี เสริมทักษะอาชีพ ปรับตัวสู่สังคม
นายวิตถวัลย์ สุนทรขจิต อธิบดีกรมคุมประพฤติ เปิดเผยว่า จากสถานการณ์โควิด-19 กำลังระบาดในหลายพื้นที่ทั่วประเทศ กระทรวงยุติธรรม จึงร่วมมือกับทุกภาคส่วนช่วยบรรเทาความเดือดร้อนของประชาชนตามนโยบายของรัฐบาล และเพื่อให้สอดคล้องกับนโยบายของพล.อ.ประยุทธ์ จันทร์โอชา นายกรัฐมนตรี ที่ต้องการให้ประเทศผ่านพ้นวิกฤต นายสมศักดิ์ เทพสุทิน รัฐมนตรีว่ากระทรวงยุติธรรม จึงสั่งการให้กรมคุมประพฤตินำผู้ถูกคุมความประพฤติทำงานเพื่อสังคม เร่งปลูกสมุนไพรฟ้าทลายโจรเพื่อใช้ป้องกันเชื้อโควิด พร้อมอบรมให้ความรู้เกี่ยวกับกระบวนการปลูก วิธีการนำไปใช้ และสรรพคุณของยาดังกล่าว ส่วนผู้ที่มีฝีมือด้านช่างเชื่อมให้ช่วยกันประกอบเตียงสนามรองรับผู้ป่วย นอกจากนี้จะมีการแจกต้นกล้าฟ้าทะลายโจรให้ประชาชนนำไปปลูกที่พักอาศัยของตนเอง เพื่อต่อยอดพันธุ์ต้นกล้าให้แพร่หลายในชุมชนด้วย
“ภารกิจดังกล่าวช่วยทำให้เห็นว่าการนำงานบริการสังคมมาปรับใช้กับชุมชน ผลดีที่ตามมาคือผู้ถูกคุมขังจะได้รับการยอมรับมากขึ้น ได้รับโอกาสใหม่ ๆ ที่จะตามมา สะท้อนว่าการส่งเสริมทักษะฝีมือวิชาชีพมีประโยชน์ต่อตัวเองและการปรับตัวเข้าสู่สังคม” นายวิตถวัลย์ กล่าว
วันอาทิตย์ที่ 3 เมษายน 2565
ชัยวุฒิเผย นายกฯ นำเทรนด์ เปิดโลก อีสปอร์ต
ชัยวุฒิเผย นายกฯ นำเทรนด์ เปิดโลก อีสปอร์ต
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเปิดเผยระหว่างเป็นประธานเปิดมหกรรมเกมและอีสปอร์ตแห่งปี“Garena World 2022: Spark Your Spirit” ว่านายกรัฐมนตรีพลเอกประยุทธ์จันทร์โอชาเป็นคนที่นำสมัยนอกจากจะผลักดันให้กระทรวงดิจิทัลเพื่อเศรษฐกิจเเละสังคมส่งเสริมเรื่องเศรษฐกิจดิจิทัลเหมือนซี่รีส์ที่ท่านเเนะนำให้ดูเรื่องตามล่าราชาคลิปโตเเล้วท่านยังส่งเสริมเเละมีนโยบายให้สนับสนุนเกมส์และอีสปอร์ตให้กลายเป็นความบันเทิงรูปแบบหนึ่งที่แพร่หลายและสร้างการเติบโตให้กับเศรษฐกิจให้กับประเทศไทยการร่วมผลักดันอุตสาหกรรมเกมและอีสปอร์ตไทยจึงเป็นเรื่องที่หลายภาคส่วนให้ความสำคัญรวมถึงกระทรวงดิจิทัลฯเองซึ่งเล็งเห็นถึงความสำคัญของการกระตุ้นการเติบโตของธุรกิจต่างๆในระบบนิเวศที่เกี่ยวข้องอย่างครบวงจรดังนั้นจึงมีความยินดีเป็นอย่างยิ่งที่ได้เข้ามาสนับสนุนงาน‘Garena World 2022: Spark Your Spirit’ซึ่งจะเป็นพื้นที่แสดงศักยภาพในการพัฒนาวงการเกมและอีสปอร์ตของคนไทยและนำไปสู่โอกาสของการพัฒนาเศรษฐกิจในยุคดิจิทัลต่อไป”
สำหรับ“Garena World 2022: Spark Your Spirit”จุดประกายฝันสู่โลกอนาคตอีสปอร์ตจัดเต็มด้วย4ทัวร์นาเมนต์ดึงกว่า75ทีมผู้แข่งขันจากไทยและต่างประเทศพร้อมด้วยศึกระหว่างทีมหญิงล้วนร่วมชิงความเป็นที่หนึ่งถ้วยรางวัลเกียรติยศและเงินรางวัลรวมมูลค่ากว่า17ล้านบาทนอกจากนี้ไฮไลต์ยังรวมถึงการเปิดตัวเกมใหม่ล่าสุดจากการีนา“Moonlight Blade”อย่างเป็นทางการพร้อมด้วยกิจกรรมหลากหลายที่จะเปิดให้คนรุ่นใหม่มารับแรงบันดาลใจและร่วมสร้างพลังบวกในคอมมูนิตี้เกมและอีสปอร์ตที่เป็นพื้นที่ของทุกคน
ตลอดระยะเวลา2วันแห่งความพิเศษเหล่าเกมเมอร์และแฟนๆอีสปอร์ตสามารถรับชมการแข่งขันFree Fire, RoV (Arena of Valor), FIFA Online 4และCall of Duty: Mobileได้ระหว่างวันที่2 – 3เม.ย. 2565บนเว็บไซต์Garena World 2022 https://garenaworld.in.th
นอกจากนี้ความพิเศษในงานGarena World 2022ยังรวมถึงโชว์แมตช์การประกวดคอสเพลย์ทอล์คโชว์โดยอินฟลูเอนเซอร์สายเกมและการแข่งขันFree Fireระดับมือสมัครเล่นที่ทุกคนสามารถเข้าร่วมได้พร้อมลุ้นรับไอเทมและของรางวัลอีกมากมายโดยนอกจาก4เกมที่กล่าวถึงไปแล้วปีนี้ยังมีอีก6เกมที่จะมาร่วมสร้างสีสันในงานได้แก่League of Legends (LoL), Contra Returns, Speed Drifters, Blade & Soul, Fantasy TownและFAIRY TAIL: Forces Unite!
ติดตามตารางการถ่ายทอดการแข่งขันอีสปอร์ตและกิจกรรมอีกมากมายภายในงานGarena World 2022ได้ที่https://www.facebook.com/Gare
***************
วันพุธที่ 20 กรกฎาคม 2565
กระทรวงเกษตรเจ๋ง ใช้ Blockchain ออกหนังสือรับรองปศุสัตว์ไปเกาหลีใต้ แจงปลอดอหิวาต์สุกรแล้ว ยันมีหมูเพียงพอบริโภคเดือนละ 1.5 ล้านตัว
กระทรวงเกษตรเจ๋ง ใช้ Blockchain ออกหนังสือรับรองปศุสัตว์ไปเกาหลีใต้ แจงปลอดอหิวาต์สุกรแล้ว ยันมีหมูเพียงพอบริโภคเดือนละ 1.5 ล้านตัว
วันนี้ (20 กรกฎาคม 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการนำเทคโนโลยี Blockchain มาปรับใช้ในการให้บริการภาครัฐตามนโยบายนายกรัฐมนตรี พลเอกประยุทธ์ จันทร์โอชา เพื่อเป็นการยกระดับคุณภาพการให้บริการของส่วนราชการในเรื่องข้อมูลอย่างมีความน่าเชื่อถือและโปร่งใส ซึ่งนายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้รายงานว่า ขณะนี้ กรมปศุสัตว์ ได้ริเริ่มการใช้ Blockchain เพื่อการออกหนังสือรับรองสุขอนามัยอิเล็กทรอนิกส์ ร่วมกับกระทรวงความปลอดภัยอาหารและยาสาธารณรัฐเกาหลีใต้ เพื่อเป็นการอำนวยความสะดวกทางการค้า นับเป็นเป็นครั้งแรกของทั้งสองประเทศในการออกเอกสารรับรองผ่านระบบดังกล่าว
ทั้งนี้ การทำข้อตกลงการทำใบรับรองสุขอนามัยฯ จะมีผลบังคับใช้ในเดือนสิงหาคม 2565 นี้ เพื่อให้เกิดการอำนวยความสะดวกเรื่องการรับส่งใบรับรองสุขอนามัยสำหรับสินค้าปศุสัตว์จากไทยไปสาธารณรัฐเกาหลีใต้ โดยเฉพาะสินค้าในกลุ่มเนื้อสัตว์ปีก ซึ่งเป็นกลุ่มสินค้าที่ผู้บริโภคเกาหลีใต้ให้ความชื่นชอบ ในปี 2564 มีการนำเข้าสินค้าเนื้อสัตว์ปีกจากไทยเป็นอันดับหนึ่ง ปริมาณกว่า 35,000 ตัน คิดเป็นมูลค่ากว่า 3,995 ล้านบาท
นางสาวรัชดา ยังกล่าวต่อถึงการป้องกันโรคอหิวาต์แอฟริกาในสุกร หรือ ASF ของกรมปศุสัตว์ว่า ไม่พบการระบาดของโรค (ZERO REPORT) ในช่วง 14 วันที่ผ่านมา มีเพียง 1 จังหวัดเท่านั้นที่พบในช่วง 30 วัน นอกจากนั้นปลอดโรคเกิน 30 วันแล้ว ซึ่งตั้งแต่วันที่ 11 มกราคม 2565 – ปัจจุบัน ในภาพรวม ประเทศไทยสามารถควบคุมและกำจัดโรคได้อย่างมีประสิทธิภาพ โดยมีการบังคับใช้กฎหมาย การควบคุมการเคลื่อนย้ายสัตว์ การสร้างความรู้ความเข้าใจแก่เกษตรกรและผู้ที่เกี่ยวข้อง การยกระดับเป็นวาระแห่งชาติ ตลอดจนการสร้างเครือข่ายบูรณาการความร่วมมือทุกหน่วยงาน จนสามารถควบคุมป้องกันโรคได้อย่างดีเยี่ยม เป็นที่ยอมรับจากต่างประเทศและติดอันดับโลก ถือได้ว่าดีที่สุดในเอเชีย อีกทั้งมีต่างประเทศเข้ามาศึกษาดูงาน อาทิ ฟิลิปปินส์ได้สอบถามถึงนโยบายและแนวทางควบคุม ป้องกันและเฝ้าระวังโรค ASF ในประเทศไทย เพื่อนำไปเปรียบเทียบกับมาตรการในประเทศ เพื่อนำไปประยุกต์ใช้ในการป้องกันควบคุมโรคของฟิลิปปินส์
“จากความก้าวหน้าในเรื่องการใช้เทคโนโลยี Blockchain และความสำเร็จในการป้องกันโรคอหิวาต์แอฟริกาในสุกร นายกรัฐมนตรี ได้ชื่นชมและให้กำลังใจการดำเนินการของกรมปศุสัตว์ รวมถึงขอบคุณความร่วมมือจากเกษตรกรและภาคส่วนต่าง ๆ ในการป้องกันการแพร่ระบาดด้วย ขณะเดียวกัน นายเฉลิมชัยฯ ได้ให้ความมั่นใจในมาตรการสนับสนุนเกษตรกรและผู้ประกอบการให้กลับมาเลี้ยงสุกรใหม่ ซึ่งกระทรวงเกษตรฯ กำลังขับเคลื่อนแบบครบวงจร และสามารถรักษาระดับปริมาณสุกรขุนให้มีเพียงพอต่อความต้องการบริโภคในประเทศ ที่อยู่เดือนละประมาณ 1.5 ล้านตัว” นางสาวรัชดา กล่าว
.........................
วันพฤหัสบดีที่ 26 พฤษภาคม 2565
“อนุทิน” หารือ ผอ.ใหญ่ WHO ขอสนับสนุนวัคซีนฝีดาษคน เตรียมรองรับกรณีการระบาดของฝีดาษวานร
รองนายกรัฐมนตรีและรัฐมนตรีว่าการกระทรวงสาธารณสุข หารือ ผอ.ใหญ่องค์การอนามัยโลก ขอสนับสนุนวัคซีนฝีดาษคน เพื่อเตรียมการรองรับกรณีมีการแพร่ระบาดของโรคฝีดาษวานร เนื่องจากประเทศไทยมีนักท่องเที่ยวเดินทางเข้ามามากขึ้น เผย ไทยเป็นแกนหลักของ WHO Biohub
รองนายกรัฐมนตรีและรัฐมนตรีว่าการกระทรวงสาธารณสุข หารือ ผอ.ใหญ่องค์การอนามัยโลก ขอสนับสนุนวัคซีนฝีดาษคน เพื่อเตรียมการรองรับกรณีมีการแพร่ระบาดของโรคฝีดาษวานร เนื่องจากประเทศไทยมีนักท่องเที่ยวเดินทางเข้ามามากขึ้น เผย ไทยเป็นแกนหลักของWHO Biohubและได้ลงนามร่วมองค์การอนามัยโลก เพื่อแบ่งปันเชื้อโควิด19
วันนี้ (26พฤษภาคม2565)นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า ในการประชุมสมัชชาอนามัยโลก (WHA)สมัยที่75ที่นครเจนีวา สมาพันธรัฐสวิส เมื่อวันที่25พฤษภาคมที่ผ่านมา ตนและผู้บริหารกระทรวงสาธารณสุข ได้เข้าพบเพื่อแสดงความยินดีกับ นายเท็ดรอส อัดฮานอม เกเบรเยซุส ที่ได้รับการเลือกตั้งเป็นผู้อำนวยการใหญ่องค์การอนามัยโลก (Director-General)อีกหนึ่งวาระ และ
ชื่นชมผลงานของนายเท็ดรอส รวมถึงทีมงานจากองค์การอนามัยโลกที่เดินทางมาประเทศไทย เมื่อเดือนเมษายน2565เพื่อทำการประเมินความพร้อมกรณีภาวะฉุกเฉินทางสาธารณสุขและสุขภาพถ้วนหน้า (Universal Preparedness Review)ทำให้ประเทศไทยได้ถอดบทเรียนและแบ่งปันประสบการณ์การดำเนินงานแก่ประเทศสมาชิกองค์การอนามัยโลกในการประชุมครั้งนี้
นายอนุทินกล่าวว่า สำหรับกรณีโรคฝีดาษวานร ได้รับรายงานว่า คณะกรรมการวิชาการภายใต้คณะกรรมการโรคติดต่อแห่งชาติ มีมติให้โรคฝีดาษวานรเป็นโรคติดต่อที่ต้องเฝ้าระวังแล้ว ซึ่งประเทศไทยยังไม่มีผู้ป่วยหรือผู้ป่วยต้องสงสัยเดินทางเข้ามา แต่เนื่องจากมีนักท่องเที่ยวเริ่มเดินทางเข้าประเทศเพิ่มมากขึ้น จึงมีการเตรียมพร้อมเฝ้าระวังคัดกรองโรคในผู้ที่เดินทางมาจากประเทศที่มีการแพร่ระบาด โดยในการเข้าพบนายเท็ดรอสได้มีการหารือเพื่อขอรับการสนับสนุนเรื่องวัคซีนฝีดาษคน (Smallpox)จากองค์การอนามัยโลกด้วย นอกจากนี้ ยังได้เชิญผู้อำนวยการใหญ่มาร่วมในพิธีเปิดศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ACPHEED)ในวันที่25สิงหาคม2565ที่กรุงเทพฯ
นายอนุทินกล่าวต่อว่า ระหว่างการหารือ ตนและนายเท็ดรอส ยังร่วมกันเป็นสักขีพยานในการลงนามข้อตกลงการแบ่งปันเชื้อโควิด19กับศูนย์กลางทางชีวภาพ องค์การอนามัยโลก (WHO Biohub)ระหว่าง นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ และDr.Jaouad Mahjourผู้ช่วยผู้อำนวยการใหญ่องค์การอนามัยโลก โดยประเทศไทยจะเป็นแกนหลัก (Core Group)ของWHO Biohubซึ่งองค์การอนามัยโลกประกาศเปิดตัวBioHubในการปิดการประชุมresumed WHAครั้งที่73เมื่อเดือนพฤศจิกายน2563โดยมีประเทศ
สวิตเซอร์แลนด์ อิตาลี และไทย แสดงความพร้อมในการเข้าร่วม
********************************************* 26 พฤษภาคม2565
วันพุธที่ 1 ธันวาคม 2564
รองโฆษกรัฐบาลเผย ความคืบหน้าจ่ายเงินเยียวยาประกันสังคม รัฐบาลเดินหน้าจัดตั้งกองทุนคุ้มครองแรงงานนอกระบบ เพิ่มสิทธิประโยชน์ผู้ประกันตน ม.40
รองโฆษกรัฐบาลเผย ความคืบหน้าจ่ายเงินเยียวยาประกันสังคม รัฐบาลเดินหน้าจัดตั้งกองทุนคุ้มครองแรงงานนอกระบบ เพิ่มสิทธิประโยชน์ผู้ประกันตน ม.40
วันที่ 1 ธ.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เผยว่าจากการที่รัฐบาลได้มีมาตรการล็อกดาวน์เพื่อควบคุมการแพร่ระบาดของเชื้อไวรัสโควิด-19 ซึ่งรัฐบาลได้เร่งให้ความช่วยเหลือเยียวยาผู้ประกันตนมาตรา 33 มาตรา 39 มาตรา 40 ที่ได้รับผลกระทบใน 9 ประเภทกิจการ ครอบคลุมพื้นที่สีแดงเข้ม 29 จังหวัด โดยได้เริ่มทยอยโอนเงินเยียวยาเข้าบัญชีพร้อมเพย์ที่ผูกกับบัตรประชาชนของผู้ประกันตน ตั้งแต่วันที่ 20 กันยายน 2564 เป็นต้นมา ซึ่งปัจจุบัน การจ่ายเงินเยียวยาให้ผู้ประกันตน มาตรา 33, 39 และ 40 สำนักงานประกันสังคม (สปส.) จ่ายไปแล้วเป็นเงิน 100,807,738,500 บาท ครอบคลุม นายจ้างจำนวน 176,769 แห่ง และผู้ประกันตนรวมทั้งสิน 12,096,818 คน (ข้อมูล ณ วันที่ 26 พฤศจิกายน 2564)
นอกจากนี้ รองโฆษกฯ ยังเผยต่อว่า สำหรับกลุ่มแรงงานนอกระบบ ซึ่งสถิติปี 2563 ประเทศไทยมีแรงงานนอกระบบจำนวน 20.4 ล้านคน คิดเป็นร้อยละ 53.8 ของผู้มีงานทำทั้งหมด 37.9 ล้านคน อยู่ในภาคเกษตรกรรมมากที่สุด ร้อยละ 55.6 รองลงมาคือ ภาคการค้าและบริการ ร้อยละ 34.1 และภาคการผลิต ร้อยละ 10.3 รัฐบาลมีนโยบายดูแลเพื่อให้เข้าถึงสิทธิประโยชน์ในการประกอบอาชีพและหลักประกันทางสังคมให้ครอบคลุม โดยเมื่อวันที่ 30 พฤศจิกายน ที่ประชุมคณะรัฐมนตรี ได้มีมติเห็นชอบจัดตั้งกองทุนส่งเสริมการพัฒนาคุณภาพชีวิตและคุ้มครองแรงงานนอกระบบ มีวัตถุประสงค์เพื่อเป็นทุนหมุนเวียนสำหรับใช้จ่ายเกี่ยวกับการส่งเสริมการพัฒนาคุณภาพชีวิตและการคุ้มครองแรงงานนอกระบบ เช่น การรณรงค์ส่งเสริมและพัฒนาคุณภาพชีวิตแรงงานนอกระบบ การช่วยเหลือกลุ่มแรงงานนอกระบบหรือองค์กรแรงงานนอกระบบ รวมถึงการให้แรงงานนอกระบบสามารถกู้ยืมเงินจากกองทุนทั้งแบบรายบุคคลและรายกลุ่ม เพื่อเป็นทุนประกอบอาชีพและยกระดับคุณภาพชีวิต และมีหลักประกันทางสังคมสามารถเข้าถึงสิทธิประโยชน์ เช่น ประกันทรัพย์สิน ประกันชีวิต ซึ่งเป็นสิทธิประโยชน์นอกเหนือจากที่ผู้ประกันตนมาตรา 40 ได้รับจากกองทุนประกันสังคม สำหรับแหล่งรายได้ของกองทุนส่งเสริมการพัฒนาคุณภาพชีวิตและคุ้มครองแรงงานนอกระบบมาจาก เช่น ค่าสมาชิกรายปีคนละ 360 บาท ทุนประเดิมที่รัฐบาลจัดสรรให้ครั้งเดียววงเงิน 100 ล้านบาท และเงินดอกผลของกองทุน
“รัฐบาลให้ความสำคัญกับการดูแลแรงงานทั้งในระบบและนอกระบบ สำหรับผู้มีอาชีพอิสระ ขอเชิญชวนให้มาสมัครเป็นสมาชิกประกันสังคม มาตรา 40 เพราะจะได้รับความคุ้มครองและสิทธิประโยชน์ประกันสังคม กรณี เช่น ประสบอันตรายหรือเจ็บป่วยทุพพลภาพ ตาย และขณะนี้ รัฐบาลได้ขยาย อายุผู้ประกันตน มาตรา 40 เป็น 65 ปี ทั้งนี้ในระยะต่อไป เมื่อกองทุนฯ ได้จัดตั้งเป็นที่เรียบร้อย ก็จะเป็นการเพิ่มสิทธิประโยชน์แก่ผู้ประกันตน เพิ่มโอกาสการเข้าถึงเงินทุนประกอบอาชีพ และความมั่นคงในการประกอบอาชีพ” นางสาวรัชดา กล่าว
วันพุธที่ 20 เมษายน 2565
เปิด 8 แนวทางแก้ปัญหาหนี้ครูทั้งระบบ
.....
เปิด 8 แนวทางแก้ปัญหาหนี้ครูทั้งระบบ หลังรัฐบาลจัดโครงการแก้หนี้ครูฯ ในช่วงวันที่ 14 ก.พ. - 15 มี.ค. 65 โดยมีครูเข้าร่วมโครงการแล้วกว่า 4 หมื่นคน ซึ่งหลังจากนี้จะส่งข้อมูลให้สถานีแก้หนี้ครูฯ เพื่อตรวจสอบข้อมูลอีกครั้ง ก่อนเชิญลูกหนี้ และผู้ค้ำประกันมาให้ข้อมูลรายบุคคล ตั้งเป้าคุมยอดหนี้ของผู้กู้ไม่ให้เกิน 70% ของรายได้ พร้อมเจรจาไกล่เกลี่ยกับสหกรณ์ออมทรัพย์ครู สถาบันการเงินของรัฐที่เป็นเจ้าหนี้ทุกราย ร่วมกับลูกหนี้ และผู้ค้ำประกันทุกคน
Cr. กระทรวงศึกษาธิการ
#ไทยคู่ฟ้า#ร่วมต้านโควิด19
-------------------
วันศุกร์ที่ 6 พฤษภาคม 2565
รมว.สุชาติ พบเอกอัครราชทูตไทย ณ สิงคโปร์ เยี่ยมอาสาสมัครแรงงาน รุกขยายตลาดช่วยคนไทยมีฝีมือ มีงานทำ
...
นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลำยอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสำนักงานประกันสังคม ตรวจเยี่ยมฝ่ายแรงงาน ประจำสถานเอกอัครราชทูต ณ สิงคโปร์ พร้อมหารือข้อราชการด้านแรงงานกับ นายชุตินทร คงศักดิ์ เอกอัครราชทูตไทย ประจำสถานเอกอัครราชทูต ณ สิงคโปร์ ที่ทำเนียบเอกอัครราชทูต สถานเอกอัครราชทูต ณ สิงคโปร์ โดย นายสุชาติ กล่าวว่า ผมขอขอบคุณท่านเอกอัครราชทูตไทย ณ สิงคโปร์ ที่ให้การดูแลแรงงานไทยเป็นอย่างดี การที่แรงงานไทยได้มีโอกาสมาทำงานที่สิงคโปร์จะเป็นการช่วยพัฒนาทักษะฝีมือ สร้างรายได้ ช่วยยกระดับฐานะแก่ครอบครัว จากการหารือในวันนี้จะเป็นประโยชน์อย่างยิ่งต่อการขยายตลาดแรงงาน เพื่อให้สอดคล้องตามนโยบายรัฐบาลที่ได้ให้ความสำคัญกับการส่งเสริมแรงงานไทยได้เดินทางไปทำงานต่างประเทศ เพื่อให้คนไทยมีงานทำ มีอาชีพ นำรายได้เข้าประเทศและช่วยเพิ่มขีดความสามารถในการแข่งขันอีกด้วย
โอกาสนี้ รมว.แรงงาน และคณะ ได้พบปะอาสาสมัครแรงงานไทยในประเทศสิงคโปร์ พร้อมให้โอวาท และมอบนโยบายแนวทางในการปฏิบัติงานให้แก่เจ้าหน้าที่ฝ่ายแรงงาน โดยกล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และกระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี ได้ฝากความห่วงใยและให้กำลังใจเจ้าหน้าที่ฝ่ายแรงงานของสำนักงานแรงงานไทยและอาสาสมัครแรงงานในต่างประเทศทุกคน ที่ได้ปฏิบัติงานในการประสานดูแลความช่วยเหลือแรงงานไทยในต่างประเทศให้ได้รับข้อมูลข่าวสาร สิทธิประโยชน์ความคุ้มครอง และความปลอดภัยในการทำงาน จึงถือเป็นโอกาสอันดีที่ได้พบปะทุกท่าน เพื่อแสดงความขอบคุณต่อการช่วยเหลืองานกระทรวงแรงงาน โดยไม่ได้รับค่าตอบแทน ถือเป็นงานจิตอาสาอย่างแท้จริง
ทั้งนี้ จากรายงานของสำนักงานแรงงานในประเทศสิงโปร์ พบว่า ปัจจุบัน มีแรงงานไทยที่ทำงานในประเทศสิงคโปร์เป็นจำนวนเกือบ 20,000 คน ส่วนใหญ่ทำงานในตำแหน่งคนงานทั่วไป ช่างประกอบท่อ พนักงานฝ่ายผลิต ช่างเชื่อม คนงานก่อสร้าง คนงานผลิตผลิตภัณฑ์ทั่วไป พนักงานทั่วไป ช่างประกอบโครงสร้างเหล็ก ช่างสี โฟร์แมน ฯลฯ ขณะที่นายจ้างยังมีความต้องการจ้างงานมากสุดใน 3 สาขา คือ ช่างเชื่อมในภาคงานอู่ต่อเรือ รองลงมาเป็นผู้ผลิตชิ้นส่วนอิเล็กทรอนิกส์ในภาคอุตสาหกรรม และแรงงานภาคก่อสร้างระดับฝีมือ จึงเป็นโอกาสดีของแรงงานไทยที่จะช่วยขยายตลาดแรงงานให้สามารถไปทำงานในสิงคโปร์ได้มากขึ้น เนื่องจากสิงคโปร์มีโครงสร้างก่อสร้างทั้งที่พักอาศัยของรัฐ รวมถึงการปรับปรุงพื้นที่พักอาศัย โครงการงานด้านสาธารณสุข งานโครงสร้างพื้นฐานงานต่าง ๆ เช่น รถไฟฟ้า ตลอดจนการก่อสร้างอาคารพาณิชย์ที่เพิ่มขึ้นเนื่องจากโรงแรมและสถานที่ท่องเที่ยวอยู่ระหว่างการปรับปรุงเตรียมความพร้อมสำหรับการฟื้นฟูการท่องเที่ยวภายหลังสถานการณ์โควิด-19 เริ่มคลี่คลายอีกด้วย
วันจันทร์ที่ 4 เมษายน 2565
นายกฯ หนุนมาตรการ "รีไซเคิลรถยนต์เก่า" ลดปัญหาฝุ่น PM2.5 ลดต้นทุน ลดนำเข้าเหล็กจากต่างประเทศ
.....
พลเอก ประยุทธ์ จันทร์โอชา นายกรัฐมนตรี รับทราบการดำเนินการสนับสนุน "รีไซเคิลซากรถทั่วประเทศ" ตามมาตรการรองรับขยะจากซากรถยนต์เก่าที่หมดอายุการใช้งานในประเทศ
.
จากสถิติประเทศไทย พบว่า มีจำนวนรถยนต์ที่มีอายุการใช้งานมากกว่า 20 ปี (ทุกประเภท) จำนวน 5,033,307 คัน ถ้าหากไม่ได้รีไซเคิลให้ถูกต้องเหมาะสมอีก 20 ปีข้างหน้า จะเพิ่มเป็น 16 ล้านคัน
.
การนำรถยนต์เก่าเหล่านี้เข้าสู่กระบวนการรีไซเคิลจะได้ประโยชน์หลายด้าน เช่น ลดปัญหาฝุ่น PM2.5, เป็นชิ้นส่วนที่เป็นประโยชน์ต่อภาคอุตสาหกรรม, ลดปริมาณการนำเข้าเหล็กจากต่างประเทศ เป็นต้น เนื่องจากรถยนต์หนึ่งคันมีสัดส่วนเหล็กมากถึง 69%
.
ล่าสุด ก.อุตสาหกรรม การนิคมอุตสาหกรรมแห่งประเทศไทย และองค์การพัฒนาพลังงานใหม่และเทคโนโลยีอุตสาหกรรมแห่งประเทศญี่ปุ่น (NEDO) ได้ลงนามบันทึกความร่วมมือ (MOU) ระหว่างกันแล้ว
.
เพื่อดำเนินโครงการสาธิตสำหรับการใช้ทรัพยากรหมุนเวียนที่คำนึงถึงการอนุรักษ์พลังงาน เพื่อการรีไซเคิลทรัพยากรอย่างมีประสิทธิภาพ และเหมาะสมสำหรับซากยานพาหนะที่หมดอายุใช้งานในประเทศไทย
.
นายกฯ เชื่อมั่นว่าจะเป็นโอกาสที่ดี ที่จะช่วยเสริมสร้างศักยภาพและการแข่งขันให้ประเทศไทย นำไปสู่การเป็น "ต้นแบบการรีไซเคิล" ทั้งในประเทศและภูมิภาคเอเชียได้ในอนาคต
.
อ่านเพิ่มเติม คลิก https://www.thaigov.go.th/news/contents/details/53251
#ไทยคู่ฟ้า #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
วันอังคารที่ 1 มีนาคม 2565
โฆษกรัฐบาล เผย “นายก ฯ” เตือนผู้ประกอบการร้านอาหาร โดยเฉพาะร้านที่มีดนตรี ต้องปฏิบัติตามมาตรการ อย่างเคร่งครัด กำชับหน่วยงานที่เกี่ยวข้องเร่งลงพื้นที่ตรวจสอบความเรียบร้อย
โฆษกรัฐบาล เผย “นายก ฯ” เตือนผู้ประกอบการร้านอาหาร โดยเฉพาะร้านที่มีดนตรี ต้องปฏิบัติตามมาตรการ อย่างเคร่งครัด กำชับหน่วยงานที่เกี่ยวข้องเร่งลงพื้นที่ตรวจสอบความเรียบร้อย
วันที่ 1 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ำ ประชาชน ผู้ให้บริการ และผู้ประกอบการร้านอาหาร ยังคงต้องปฏิบัติตามมาตรการป้องกันการแพร่ระบาดโรคโควิด-19 ตามประกาศของกระทรวงสาธารณสุข อย่างเคร่งครัด ทั้งมาตรการ Covid Free Setting และ Universal Prevention รวมทั้งมาตรการอื่น ๆ ซึ่งในช่วงที่ผ่านมานี้ หลังจากที่รัฐบาลได้มีการผ่อนคลายให้สามารถเล่นดนตรีในร้านอาหารได้ ทั้งประชาชนที่เป็นผู้ใช้บริการ ผู้ให้บริการ และผู้ประกอบการหลาย ๆ แห่ง โดยเฉพาะร้านอาหารที่มีดนตรีกินดื่ม มีการรายงานว่า หลายแห่งได้คลายความเข้มงวดในการปฏิบัติตามมาตรการ ไม่ว่าจะเป็นภายในร้านจัดที่นั่งแออัด ไม่เว้นระยะห่าง ไม่มีระบบระบายอากาศที่ดี พนักงานไม่สวมหน้ากากอนามัย เป็นต้น ซึ่งอาจทำให้เกิดการแพร่ระบาดได้อีกจำนวนมาก โดยนายกรัฐมนตรีได้กำชับให้หน่วยงานที่เกี่ยวข้อง เร่งลงพื้นที่สำรวจตรวจสอบความเรียบร้อยของสถานประกอบการร้านอาหารต่าง ๆ หากไม่ปฏิบัติตามมาตรการให้ดำเนินการตามกฎหมายเด็ดขาด เพื่อให้สามารถดำเนินธุรกิจต่อไปได้อย่างปลอดโรค ปลอดภัย ทั้งกับผู้ที่ใช้บริการ และผู้ให้บริการ และเพื่อให้การควบคุมการแพร่ระบาดเป็นไปอย่างมีประสิทธิภาพ
นายธนกร กล่าวเพิ่มเติมว่า แนวโน้มการติดเชื้อในประเทศระยะหลัง เกิดจากกิจกรรมรวมตัวโดยไม่ใส่หน้ากาก อยู่ในห้องปิดอับพูดคุยเสียงดัง อาจเป็นเพราะโควิด-19 สายพันธุ์โอมิครอนไม่มีความรุนแรงมากนัก จึงทำให้ประชาชนละเลยการปฏิบัติตามมาตรการ อย่างไรก็ตามขอให้ประชาชนทุกคนอย่าหย่อนยานการปฏิบัติตามมาตรการ ป้องกันตนเองให้ดีที่สุด ตามมาตรการ Covid Free Setting และ Universal Prevention เพื่อลดการแพร่ระบาดซึ่งอาจนำไปสู่การเสียชีวิตได้
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 20,420 ราย จำแนกเป็น ผู้ติดเชื้อในประเทศ 20,249 ราย และผู้ป่วยมาจากต่างประเทศ 171 ราย ผู้เสียชีวิตเพิ่มขึ้น 43 ราย ผู้ที่กำลังรักษาตัว 215,725 ราย และมียอดผู้ที่หายป่วยกลับบ้านแล้ว 18,297 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 688,912 ราย จำนวนผู้ที่หายป่วยสะสมจำนวน 505,152 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. - 27 ก.พ. 2565 รวม 123,559,588 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 53,533,195 โดส ผู้ได้รับวัคซีนเข็มที่ 2 สะสม 49,705,841 โดส ผู้ได้รับวัคซีนเข็มที่ 3 สะสม 18,677,613 โดส และผู้ได้รับวัคซีนเข็มที่ 4 สะสม 1,642,939 โดส
-----------------------